amanoisuno/poetBack huggingface dataset:
山亭懷古 張弘靖 
叢石依古城，懸泉灑清池。高低袤丈內，衡霍相蔽虧。歸田竟何因，為郡豈所宜。誰能辨人野，寄適聊在斯。
和張相公太原山亭懷古詩 韓察 
公府政多暇，思與仁智全。為山想岩穴，引水聽潺湲。軒冕跡自逸，塵俗無由牽。蒼生方矚望，詎得賦歸田。
和張相公太原山亭懷古詩 崔恭 
高情樂閑放，寄跡山水中。朝霞鋪座右，虛白貯清風。潛竇激飛泉，石路躋且崇。步武有勝概，不與俗情同。
和張相公太原山亭懷古詩 陸瀍 
激水瀉飛瀑，寄懷良在茲。如何謝安石，要結東山期。入座蘭蕙馥，當軒松桂滋。於焉悟幽道，境寂心自怡。
和張相公太原亭懷古詩 胡證 
飛泉天臺狀，峭石蓬萊姿。潺湲與青翠，咫尺當幽奇。居然盡精道，得以書妍詞。豈無他山勝，懿此清軒墀。
句 胡證 
詩書入京國，旌旆過鄉關。（《因話錄》雲：證拜振武節度使，道河中。時趙宗儒為帥，證備桑梓禮入謁，
和太原山亭懷古詩 張賈 
中庭起崖谷，漱玉下漣漪。丹丘誰雲遠，寓象得心期。豈不貴鐘鼎，至懷在希夷。唯當蓬萊閣，靈鳳複來儀。
和裴司空答張秘書贈馬詩 張賈 
閣下從容舊客卿，寄來駿馬賞高情。任追煙景騎仍醉，須知上宰吹噓意，送入天門上路行。
句 張賈 
夫子生知者，相期妙理中。。
吳興三絕 張文規 
蘋洲須覺池沼俗，苧布直勝羅紈輕。清風樓下草初出，
湖州貢焙新茶 張文規 
鳳輦尋春半醉回，仙娥進水禦簾開。牡丹花笑金鈿動，傳奏吳興紫筍來。
句 張文規 
誰雲隼旟吏，長對虎頭岩。。